**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 12-11-2019

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Στα προβλήματα των δομών Υγείας στην Κω, στις αποφάσεις του Δήμου για τη στήριξη της δημόσιας υγείας και στο μεγάλο στόχο ανέγερσης νέου Νοσοκομείου, αναφέρεται ο Δήμαρχος Θεοδόσης Νικηταράς σε επιστολή που κατέθεσε προς τον Υπουργό Υγείας κ. Βασίλη Κικίλια, με αφορμή τη συμμετοχή του στη χθεσινή σύσκεψη στο Υπουργείο Υγείας για τα προβλήματα υγείας στα Δωδεκάνησα.

Ο Δήμαρχος Κω ζητά:

* την ενίσχυση του ΕΚΑΒ ώστε να λειτουργήσει και δεύτερο ασθενοφόρο με έδρα την Αντιμάχεια.
* Άμεση λειτουργία του Κέντρου Υγείας Αντιμάχειας.
* Πλήρη στελέχωση της ΤΟΜΥ Κω.
* Άμεσα προσθήκη ιατρών σε σημαντικές ειδικότητες για την εύρυθμη λειτουργία του νοσοκομείου.

Όσον αφορά στην ανέγερση νέου Νοσοκομείου καλεί τον Υπουργό Υγείας να αγκαλιάσει αυτό το πάνδημο, όπως το χαρακτηρίζει, αίτημα της κοινωνίας μας, που βασίζεται σε πραγματικές ανάγκες και δεδομένα.

Σημείωση: επισυνάπτεται η επιστολή του Δημάρχου Κω στον Υπουργό Υγείας.

Γραφείο Τύπου